“ทศพร ศิริสัมพันธ์” ลาออกปธ.บอร์ด TOP หลังขึ้นนั่งตำแหน่ง PTT
"ทศพร ศิริสัมพันธ์" ลาออกปธ.บอร์ด TOP หลังขึ้นนั่งตำแหน่ง PTT
"ทศพร ศิริสัมพันธ์" ลาออกปธ.บอร์ด TOP หลังขึ้นนั่งตำแหน่ง PTT
19 พ.ย. 2563

บริษัท ไทยออยล์ จำกัด (มหาชน) หรือ TOP ระบุว่า ศาสตราจารย์พิเศษ ดร.ทศพร ศิริสัมพันธ์ ได้แจ้งลาออกจากการดำรงตำแหน่งประธานกรรมการและกรรมการของบริษัทฯ โดยมีผลตั้งแต่วันที่ 1 ธ.ค.2563 เป็นต้นไป
อนึ่งก่อนหน้านี้ บริษัท ปตท. จำกัด (มหาชน) หรือ PTT ได้มีมติแต่งตั้ง ศาสตราจารย์พิเศษ ดร.ทศพร ศิริสัมพันธ์ ดำรงตำแหน่งกรรมการอิสระแทน นายไกรฤทธิ์ อุชุกานนท์ชัย ซึ่งพ้นจากตำแหน่ง โดยให้มีผลตั้งแต่วันที่คณะกรรมการนโยบายรัฐวิสาหกิจให้ความเห็นชอบ และสำนักงานคณะกรรมการนโยบายรัฐวิสาหกิจ(สคร.) ได้แจ้งมติให้ความเห็นชอบมายัง ปตท. ตั้งแต่วันที่ 6 พฤศจิกายน 2563
นอกจากนี้ และคณะกรรมการ ปตท. แต่งตั้ง ศาสตราจารย์พิเศษ ดร.ทศพร ศิริสัมพันธ์ ให้ดำรงตำแหน่งประธานคณะกรรมการ ปตท. ตั้งแต่วันที่ 18 พฤศจิกายน 2563 โดยได้รับความเห็นชอบจากคณะกรรมการนโยบายรัฐวิสาหกิจแล้ว
อนึ่ง ศ. พิเศษ ดร.ทศพร เพิ่งเกษียณอายุราชการ เมื่อวันที่ 30 ก.ย.2563 ในตำแหน่งเลขาธิการสภาพัฒนาการเศรษฐกิจและสังคมแห่งชาติ (สศช.)